# Balkanabat

Balkanabat (en turcman: Balkanabat şäheri), antigament anomenada Nebit-Dag i Neftedag és la ciutat que fa de centre administratiu de la província de Balkan, la més gran del Turkmenistan. Està situada als peus de les muntanyes Balkans, a 450 km a l'oest d'Aşgabat i a 160 km a l'est de la ciutat portuària de Türkmenbaşy. Balkanabat està a 17 m. sobre el nivell del mar. La ciutat està conformada per quadrícules de blocs d'habitatges anomenats kvartal. El 2011 té una població de 120.800 habitants.

## Etimologia

La ciutat es funda el 1933 amb el nom de Neftedag ("Montanya de petroli"): en rus, "neft" significa petroli i en turkman, "dag" significa montanya. Es crea la ciutat perquè sigui un assentament en el curs del Ferrocarril Transcaspià. El 1946, quan esdevé ciutat rep el nom de "Nebit-Dag" que també significa "montanya de petroli" amb la paraula del turcman, "nebit". El 2001 la ciutat es passa a dir Balkanabat en honor a les montanyes Balkans. "Abat", en persa, significa "assentament" en un decret de l'antic president del Turkmenistan, Saparmurat Niàzov.

## Geografia i demografia
### Demografia

El 2011 la ciutat té 120.800 residents. El 80% són turcmans (sobretot de la tribu Yomud); el 15%, russos; el 3%, kazakhs; el 2%, àzeris; i els 10% pertanyen a altres grups humans minoritaris com lezgins, armenis, uzbeks, tàtars i jueus. Segons citypopulation, Balkanabat el 1995 tenia 87.800 habitants (cens) i el 2004 té una població estimada de 139.000 habitants. La tribu dels Yomud s'associen amb la regió balkànica i la rosetta yomud és una de les cinc que estan representades a la Bandera turcmena.

### Clima

Balkanabat gaudeix d'un clima àrid fred (BWk) segons la Classificació climàtica de Köppen.
El juliol hi ha les temperatures més altes diàries màximes (38,1 graus C), la temperatura mitjana diària més alta (31,5) i la temperatura mínima més alta (25,5). El mes més fred és el gener: la màxima diària és de 7,9 graus; la mínima diària és de -0,6 graus; i la mitjana diària és de 3,2 graus. La mitjana de la seva temperatura anual és de 17,5 °C.
La precipitació anual és de 143 mm. Els mesos més plujosos són el març i l'abril (21 i 19 mm. respectivament). Els menys plujosos són l'agost i el setembre (2 i 4 mm respectivament).

## Història

Tot i que Balkanabat és nova com a ciutat, la zona ha estat poblada per humans des de fa milers d'anys i té diversos jaciments arqueològics neolítics i mesolítics. Per exemple, destaca la fortalesa de Kungur, que data del segle XI i que ha esdevingut el símbol de la ciutat.
La ciutat es funda el 1933 quan s'hi descobreixen dipòsits de Petrolier i el 1946 obté l'estatus de ciutat. La història de la ciutat està relacionada amb l'explotació del petroli i el gas natural.

## Economia

Balkanabat és la capital del petroli i del Gas natural del turkmenistan. Gràcies a l'explotació dels seus pous, la ciutat ha esdevingut un centre industrial important. A la ciutat hi ha una oficina de l'empresa petrolera russa Tatneft. a més a més també hi ha cultius de blat, cotó i altres productes.

## Infraestructura
### Transport

La carretera M37 travessa Balkanabat d'est a oest.
A 13 km al nord-oest de la ciutat hi ha el port de Turkmenbashi i a prop també hi ha el seu aeroport. L'aeroport de Balkanabat va ser inaugurat l'ocubre del 2004 i està dissenyat per servir a 200 passatgers per hora. Té una única pista i s'hi poden prendre lliçons de vol i llogar avions privats.
Balkanabat té una estació del Ferrocarril Transcaspià que connecta la capital del país amb la regió dels Balkans.

### Mitjans de comunicació

Balkanabat té un operador de telèfons mòvils, Altyn Asyr. Turkmentelecom ofereix accés a internet i a televisió per cable. La companyia nacional de correus, Turkmenpochta té quatre oficines a la ciutat.

### Educació

La ciutat té una Escola de l'indústria del Petroli i del Gas que opera com una branca de la International Oil and Gas University, que té la seu central a Aixkhabat. Aquesta ofereix estudis de Geologia; perforació de pous de petroli i de gas; desenvolupament i operació de camps de petroli i de gas; teconologia química de processament de petroli i gas; construcció; operació d'emmagatzematge de petroli i de gas; i operació de gasoductes. Aquesta universitat és successora de l'Institut Politècnic, que era una extensió de la Gubkin Russian State University of Oil and Gas de Moscou durant l'època soviètica.
A més a més també hi ha la Balkanabat Medical School, l'Special School of Arts, la Financial and Economic Secondary Vocational School i l'Oil Secondary Vocational School of the Turkmennebit State Concern.

### Religió

La mesquita més gran de la ciutat té una capacitat perquè hi assiteixin 3000 pesones. Té 4 minarets de 63 metres. També hi ha l'església ortodoxa russa de la Nativitat de la Santa Verge.

### Cultura

El 2021 es construeix l'edifici per a celebrar-hi esdeveniments Türkmeniň ak öýi ("Casa Blanca Turkmena"). El complex també inclou una sala de concerts que té 3000 seients i altres edificis.
A Balkanabat s'hi publica el diari Balkan.

### Esports

El Balkanabat Sport Toplumy és l'estadi principal de la ciutat. En ell hi juga l'equip de futbol professional Nebitçi FT que juga a la primera categoria de la Lliga turcmana de futbol.

## Turisme i patrimoni

La ciutat de Balkanabat té una diversitat arquitectònica que combina elements d'èpoques diferents. Hi ha patrimoni antic i modern.
A la ciutat hi ha un monument important dedicat als "trailblazers", els pioners en el treball de l'obtenció del petroli i gas natural.
L'església de la Nativitat de la Verge construida el 1990 és un altre dels atractius de Balkanabat.
Als voltants de la ciutat hi ha molts atractius turístics. Per exemple, a les muntanyes de Kopetdag hi ha jaciments arqueològic del neolític i del mesolític i a prop de Tasharvar, a 38 km de la ciutat, hi ha les ruines del poble caravaner medieval de Tasharvat.
A la ciutat hi ha un circuit de trekking que fa ruta per les muntanyes. Balkanabat té cinc bazars (mercats).

## Ciutats agermanades

Balkanabat està agermanada amb la ciutat de Almetyevsk.

## Referències

* 1 2 «Turkmenistan: Regions, Major Cities & Towns - Population Statistics, Maps, Charts, Weather and Web Information». [Consulta: 21 novembre 2024].
* ↑ Zonn, Igor S.; Kosarev, Aleksey N.; Glantz, Michael H. [et al.].. The Caspian Sea Encyclopedia (en anglès). Springer Science & Business Media, 2010-05-26, p. 70. ISBN 9783642115240.
* ↑ Landau, Jacob M.; Kellner-Heinkele, Barbara. Language Politics in Contemporary Central Asia: National and Ethnic Identity and the Soviet Legacy (en anglès). I.B.Tauris, 2011-12-18, p. 158. ISBN 9780857720856.
* ↑ «Экскурсия по Балканабаду» (en rus). Silk Road Adventures, 25-12-2017.
* 1 2 De la viquipèdia en anglès
* 1 2 3 «Balkanabat, Turkmenistan» (en anglès), 16-03-2023. [Consulta: 21 novembre 2024].
* 1 2 3 4 5 6 7 8 «Balkanabat Travel Guide - Tours, Attractions and Things To Do». [Consulta: 21 novembre 2024].
* ↑ «"Татнефть" откроет представительство в туркменском Балканабаде». Tatar-inform.ru. [Consulta: 14 febrer 2022].
* ↑ «В БАЛКАНАБАТЕ ОТКРЫТ НОВЫЙ АЭРОПОРТ | Интернет-газета». Turkmenistan.ru. [Consulta: 14 febrer 2022].
* ↑ «Balkanabat Airport | TM-0043 | Pilot info» (en anglès americà). [Consulta: 21 novembre 2024].
* ↑ «TMCELL Ýapyk görnüşli paýdarlar jemgyýeti». Tmcell.tm. [Consulta: 14 febrer 2022].
* ↑ «Контакты | КЭ "Туркментелеком"». Telecom.tm. [Consulta: 14 febrer 2022].
* ↑ «Türkmen Poçta». Turkmenpost.gov.tm. [Consulta: 14 febrer 2022].
* ↑ «Более 11 тысяч первоклассников пошли сегодня в школу в Балканском велаяте» (en rus). , 01-09-2020.
* ↑ «Новая мечеть откроется в Балканабате в ноябре | Общество». Turkmenportal.com. [Consulta: 14 febrer 2022].
* ↑ «Храм Рождества Пресвятой Богородицы» (en rus). [Consulta: 25 desembre 2022].
* ↑ «Первое торжество в «Туркменской белой юрте» Балканабата прошло при участии президента». Orient.tm, 15-07-2021. [Consulta: 14 febrer 2022].
* ↑ «Балканабат отпраздновал открытие гигантской Белой юрты с Главой Туркменистана | Arzuw NEWS - новости Туркменистана». Arxivat de l'original el 2021-09-08. [Consulta: 8 setembre 2021].
* ↑ «Gazetler | TDNG». Metbugat.gov.tm. [Consulta: 14 febrer 2022].
* ↑ «Ýokary Liga 2020 - Results, fixtures, tables and stats - Global Sports Archive». Globalsportsarchive.com. [Consulta: 14 febrer 2022].
* ↑ «Nebitçi FT - Soccer - Team Profile - Results, fixtures, squad, statistics - Global Sports Archive». Globalsportsarchive.com. [Consulta: 14 febrer 2022].
* ↑ «У Альметьевска появился город-побратим». Almetievsk-ru.ru, 10-06-2014. [Consulta: 14 febrer 2022].